Dana Berg pola fiscalía, señoría.
O nunca visto.
Pensei en darme promoción.
Voume anunciar en paradas de bus e en paneis publicitarios.
Nos Ánxeles anunciámonos así.
Sam molestouse en adaptar un camión
e sacou o carné de camión cun nome falso para ter un traballo nesa empresa?
"Sangrar a besta."
Algúns estafadores chámanlle así a estafar o Goberno.
Seguro que Jack te bota en falta. Canto hai?
Case seis meses.
Traizoas o que antes defendías, Maggie.
Non acuso sen fundamento
para soster un caso que se afunde.
Legal tivo un infarto. Morreu, Mickey.
Marchamos.
Non importa o que fixen. Non pensaba nas consecuencias.
De mal en peor. Aló vai a nosa gran baza.
Jeanine, Gazarian está morto.
Hai que marchar.
Cremos que Sam Scales e Alex Gazarian estafaban o Goberno.
Os únicos que o poden confirmar son os axentes Ruth e Vasquez.
Non custará localizalos.
A axente Ruth estivo na sala durante un testemuño.
Un deses axentes estivo aquí?
Emitirei a orde nunha hora.
A onde me levas? Eh!
Eh!
Isto é por collervos espiando as miñas chamadas.
Non podes facer isto!
A onde imos?
Cálmate, si?
CHAMANDO A CISCO ERRO DE CHAMADA
Baixa.
Veña.
Quen anda aí?
Sr. Haller, grazas por vir.
Coma se puidese escoller.
Desculpe o dramatismo.
Non quería que chamase e dixese algunha parvada.
Como que o meu chofer me estaba secuestrando?
Levarate á casa cando acabemos. Ten a miña palabra.
Todo por unha orde de detención?
Síntoo, axente. Era a única forma de que declarase.
Creo que non o entende, Sr. Haller.
Non vou ir declarar, e o axente Vasquez tampouco.
Xa, pois o xuíz vai discrepar.
Algún superior do FBI falará con alguén da fiscalía
e farán unha chamada.
Isto vén de moi arriba. Enténdeo?
O FBI non vai enterrar unha investigación tan gorda
para salvar un avogado defensor.
Vai deixar que vaia ó cárcere o resto da miña vida
por un asasinato que non cometín?
Non estariamos aquí se non insistise en ter un xuízo rápido.
O noso caso estaría resolto e o seu desestimado.
Sinto exercer o meu dereito constitucional
e non estar no cárcere ata que lles conveña.
- Non sabía nada do seu caso. - Teño as mans atadas.
Síntoo. De veras.
Non se preocupe.
Cando acabemos, arranxaremos as cousas.
Cando acabemos?
Cando me condenen por asasinato?
Cando non teña reputación e leve un par de anos no cárcere?
Mire o lado positivo.
Polo menos en California non teñen pena de morte.
Fala en serio.
Cren que poden facer o que queiran.
Se vou ser un dano colateral,
dígame agora mesmo por que.
- Non podo. - Historias.
Por que me deu o informe se non me ía axudar?
- Non sei de que fala. - Foi vostede.
Ameazou con denunciarme por conduta indebida.
- Esqueceu esa parte? - Puido librarse.
Fíxoo porque sabía que o que me facían estaba mal. Así de fácil.
Por favor, axente, dígame que pasa.
Sangrar a besta.
Non é unha estafa illada. Pasa en todo o país.
Unha ducia de refinerías que saibamos por agora.
Incluída Biogreen?
O caso é que a estafa faise de distintas maneiras,
pero sempre acaba sendo o mesmo.
É como testificou o experto da EPA.
Un camión sae da refinería cargado de biocombustible.
Deica logo.
Logo, o mesmo camión volve levando só materia prima,
e fano moitas veces ao día.
Pero o contido dos barrís é sempre o mesmo.
Seguen pasando a mesma graxa de cociña
e só cambian as etiquetas.
E cóbranlle ao Goberno de cada vez.
As mentes da estafa son sempre as mesmas.
Grandes grupos do crime organizado dos EUA que embolsan millóns.
Aí entraba Sam.
Precisabamos alguén infiltrado,
alguén con antecedentes que puidésemos obrigar.
E non podían deixar rastro.
Por iso colleron a carteira de Sam do depósito, non?
Non querían que o relacionasen con Biogreen
e destapar a investigación.
Sam debía levalos ata Alex Gazarian.
Gazarian levaríaos ata os xerifaltes, pero están os dous mortos.
Con máis razón para non comprometer máis a investigación.
Dígallo a Sam.
O que lle pasou é desafortunado.
Desafortunado? Vaia forma de dicilo.
Está morto. E é culpa súa.
- Por que? - Non faga o parvo.
Gazarian descubriu que Sam era informante e mandouno matar.
É unha teoría plausible, pero non foi así.
Logo que pasou? Por que matou a Sam?
Porque…
Sam roubáballe a Alex. Por iso o mandou eliminar.
Alex non sabía nada do FBI.
Arrea, mataríao antes se o soubese.
E… eu serei a seguinte.
Teño xente que pode protexerte mentres, pero quen sabe?
Se cadra os armenios nin se molestan en vir por ti.
En serio? Esa xente matou un membro da súa familia.
Cres que van dubidar en matarme?
Jeanine, podo conseguirche protección,
pero antes necesito a verdade.
Necesito que me contes todo o que sabes.
Pero tes que ser sincera, entendido?
Presenciaches a morte de Sam?
Non, nada que ver.
Alex mantívome á marxe das cousas feas, pero…
sei o de Biogreen.
Usou o meu nome para que non o relacionasen con el.
E como se meteu Sam no de Biogreen?
Aínda que Alex se anoxaba moito cando lla intentaban armar,
tamén sabía apreciar un bo traballo.
Sam enganouno cunha estafa nunha galería de arte hai tempo.
Si, xa estamos ao tanto dese incidente.
Pois…
Alex quedou impresionado, e despois diso falaron.
Sam tiña moitas habilidades.
Habilidades que Alex podía usar na operación de Biogreen.
EMPRESA: BIOGREEN NÚMERO DE BARRÍS Á SEMANA
A operación de Biogreen
é a estafa que estaban argallando, non?
Si, Sam fixo a maioría do traballo previo.
Sacou o carné de camión para levalo, e funcionou.
Entraban moitos cartos,
a familia de Alex estaba contenta, e el tamén.
A ver se acerto. Ata que notou que faltaban cartos?
Alex non entendía por que non lle daban as contas.
Logo descubriu que Sam montara a súa empresa fantasma
e levaba unha parte dos beneficios que debían ir para a familia de Sam.
Sam estafaba os estafadores.
Típico de Sam. Non puido evitalo.
Xa, nin tampouco Alex.
Estás segura disto?
Cando fuximos, obrigueino a que me contase a verdade.
Díxenlle que non pensaba ir a ningures
se non me contaba o que estaba a pasar.
E que che contou?
Cando descubriu que Sam o estaba lurpiando, perdeu a cabeza.
Ola.
- Hai algún problema? - Ti saberás.
Veña, Alex. Sexa o que sexa, podemos arranxalo.
Teño o… Hostia!
Tranquilo, moi ben.
Pero como acabou no maleteiro do coche de Mickey?
Alex odiaba a Haller
porque o forzou a acollerse á quinta emenda no xuízo daquela chef.
Perdeu o contrato das Olimpíadas. Tivo que vender a construtora.
Se non, nunca se metería no de Biogreen.
Se liquidaba a Sam e culpaba a Mickey
mataba dous paxaros dun tiro?
Si.
Algo así.
Pero imaxino que á súa familia non lle gustou chamar a atención
e decidiron cortar de raíz.
O parvo non pensaba as cousas.
Nunca pensou que…
a súa familia o traizoaría.
Puto imbécil.
CHAMADAS PERDIDAS
Perdón.
- Onde estabas? - Unha longa historia.
A axente Ruth quería verme. Estás aínda na casa?
Non. Chamoume Cisco.
Estou no condado de Orange con el e Jeanine Ferrigno.
Espero que axude porque a axente Ruth deixoume ben claro
que o FBI non vai declarar.
Si, contoumo todo.
Segundo ela,
Gazarian non sabía que Sam era un informante do FBI.
Foi o que me dixo.
Matárono porque lles raspiñaba cartos.
Legal tiña razón. Non hai honor entre ladróns.
Tanto ten. O que importa é que Jeanine testifique.
É a única que pode culpar a Gazarian.
Un segundo.
Non vai testificar.
Citarémola se fai falta.
Mentirá e dirá que non sabe nada
ou acollerase á quinta emenda.
Está fuxindo dos que mataron o seu mozo.
Pensas que os vai delatar?
Conségueslle protección?
Díxenlle que o intentaría, pero…
como avogada defensora, como fago?
Se fose a fiscal, claro, pero…
- Dana Berg non cooperará. - Nin o FBI. Non queren que testifique.
Só queren protexer o seu caso.
Non van axudar.
A non ser que os forcemos.
- Como? - Xa me ocupo eu.
Espera. Chámote agora.
DESCOÑECIDO
Ola? Quen é?
Axente Dawn Ruth?
Si. Repítoo, quen é?
Teño unha mensaxe de Mickey Haller. Mire pola ventá.
Ola, Srta. Crane.
- Mickey tiña razón. - En que?
Juan vende as mellores paletas.
Que quere?
É máis ben o que quere vostede:
protexer o seu caso de Biogreen
e atopar alguén que o relacione con Alex Gazarian.
Xa sexa en privado ou nun xuízo.
Se fala de Jeanine Ferrigno, alégrame que estea por aquí.
Como ben saberá,
a Srta. Ferrigno é unha persoa de interese nunha investigación federal.
O máis conveniente para todos
é que a escolte agora ata recepción.
Non é o máis conveniente para min nin para Mickey.
Sei que pensa que axuda o Sr. Haller, pero non.
Sei quen non axuda o Sr. Haller.
O FBI.
E, como nesas estamos,
ten que subir a Srta. Ferrigno ao estrado
e oír o que ten que dicir, todo todiño.
Eu levaría pipocas.
Srta. Crane.
En pé.
Poden sentar.
A defensa chama máis testemuñas?
Si, señoría.
Podería darme un momento?
Grazas.
Sr. Haller?
Para hoxe?
Grazas, señoría.
A defensa chama…
A…
A defensa chama…
chama…
Un momento, Sr. Haller.
Claro.
Membros do xurado, as miñas máis sinceras desculpas
por esta demora desafortunada, pero debemos facer un receso.
Letrados, preséntense no meu despacho.
Srta. Berg, Srt. McPherson, xa coñecen o fiscal do distrito Suarez.
Supoño que vostede tamén, Sr. Haller.
Coñecémonos.
Podo preguntar a que vén isto, Adam?
Supoño que son do FBI.
Si, señoría, grazas por recibirnos.
Son Stephen Tremblay, axente a cargo da oficina dos Ánxeles,
e esta é a miña compañeira, a axente Dawn Ruth.
Vaia, parece que alguén tocou onde doe.
Descubrimos que a defensa deste xuízo
vai chamar unha testemuña, Jeanine Ferrigno,
pero a información que pode revelar
é moi delicada e relevante para unha investigación federal en curso,
que correría un gran risco se esa información sae á luz.
Cando me informou,
consulteino co fiscal Suarez.
Concorda en que a Srta. Ferrigno non pode testificar de momento.
Cremos que a vida da Srta. Ferrigno corre perigo
pola información que posúe,
e temos os Marshals listos para poñela en custodia protectora.
Moi interesante, axentes, pero o FBI ten un problemiña.
O Sr. Suarez non decide quen testifica na miña sala.
Decídoo eu.
Por suposto, señoría.
Pero podo ofrecer unha resolución a este caso
que faga que o testemuño da Srta. Ferrigno sexa innecesario.
Como que unha resolución?
Tendo en conta a totalidade das circunstancias,
a fiscalía retira os cargos contra o Sr. Haller.
Que?
Sempre e cando estea aberto a un acordo, claro.
Manda carallo!
Srta. Berg, último aviso.
Que clase de acordo?
Para empezar, o seu silencio e cooperación
ata que resolvan o caso federal.
E cando sería?
Non o sabemos.
Xa se escolleu o xurado. Aplícase a cláusula de dobre axuizamento.
Correcto.
Non volverán xulgar o Sr. Haller.
Desestimaremos o caso definitivamente.
Cal sería a base da desestimación?
Anunciaremos que temos novas probas en posesión
que poñen en dúbida a validez do caso.
Pasa moito.
Si, pasa moito en casos aos que non se presta atención.
Retirarán os cargos e non podo dicir por que?
E ninguén presentará probas
de que se me acusou falsamente nin se desculparán nin…
Ve?
A súa fiscal cre que o fixen.
- "Cando o río soa…" - Dana.
Sabe que?
Creo que paso.
Prefire arriscarse a un veredicto?
Se acepto ese acordo, a miña reputación quedará manchada para sempre.
O xurado decidirá o meu destino.
Cando me declaren non culpable, aceptarás que te enganaches.
Os xurados tamén se enganan.
Tamén contarei que o FBI permitiu que me acusasen
e que a fiscalía fixo a vista gorda e me forzou.
Si, gústame máis ese trato.
Que quere?
O mesmo que quixen desde o principio.
Só quero a miña reputación.
Quero a miña inocencia.
E como propón que lla deamos?
Quero… unha declaración pública da fiscalía
que me exonere de todos os delitos.
- E que o faga ela. - O carallo!
Leva catro meses chamándome asasino.
O mundo ten que oílo dela.
Digamos que o podemos considerar.
Algo máis?
Si. O axente Roy Collins da Policía dos Ánxeles.
Estaba esperando por min e sabémolo todos.
Incrimináronme, fun ao cárcere
e case me matan mentres manchaban a miña reputación.
- Non dirixo a Policía. - Ten unha Unidade de Integridade.
Quero que o investiguen a fondo.
Moi ben.
Abriremos un caso.
De boa fe.
Ten a miña palabra.
Moi ben.
A defensa acepta a oferta.
Eu cría que xa o vira todo…
Sr. Haller,
eu…
lamento moito que pasase por isto.
A falta do papelame por parte da fiscalía,
é libre.
Espero que a próxima vez que o vexa na sala
sexa como avogado.
Grazas, señoría.
É que… podía…
Ei.
Tranquilo.
Acabouse, Mickey.
Ganamos.
Si.
Ganamos.
Oe.
Tranquilo.
Haller.
E Jeanine? Temos que darlle protección.
En San Clemente creo.
En San Clemente?
Pero ía subila ao estrado.
Xa, en canto a iso…
Sei quen non axuda o Sr. Haller. O FBI.
E, como nesas estamos,
ten que subir a Srta. Ferrigno ao estrado
e oír o que ten que dicir, todo todiño.
Eu levaría pipocas.
Anda e non mires.
- Cres que funcionou? - Iso espero, ou Mickey vai preso.
No voso bufete si que saltades as normas.
Contrátasme?
O meu investigador está con ela.
Está sa e salva.
Ola, Mick. Como foi?
Como esperaba. Está lista?
Máis ca nunca.
Vale, esperade. A cabalería vai de camiño.
Moi ben.
Xa mandaron os Marshals.
A onde me van levar?
Non sei. A Albuquerque?
Albuquerque?
Está nese enderezo.
Puto Haller.
Estaba boísimo.
- Grazas, Elena. - Si.
Mamá, que rico. Estaba boísimo.
Grazas. Sei canto vos gusta o meu pozole.
Non vin bolsas de comida?
Hayley, non sei de que falas.
Tranquila, avoa. Cociñaches tanto para min que debías descansar.
Pois resulta que teñen comida mexicana moi boa nos Ánxeles.
Non coma a túa.
Iso é certo, cariño.
- Axúdote cos pratos. - Grazas.
Temos que marchar, agora xa haberá menos tráfico.
Si.
Grazas por todo, Maggie.
Non tes que agradecermo.
Claro que si.
Sei canto deixaches de lado para axudarme.
O teu traballo, a túa casa en San Diego.
- Jack. - Si, e todo segue alí.
Ou iso creo.
Non sei como cho vou pagar.
Para empezar, que non te volvan incriminar.
Intentareino.
En serio, se fose ao revés, ti farías o mesmo por min.
Sabes que si.
Aínda que non faría falta.
Intento levar o meu negocio
dunha forma un pouco máis convencional ca ti.
Só un pouco.
Creo que descubrín
que moita xente cre que son un cabrón.
E caíches agora?
Aínda que me doia, é máis evidente.
Ven.
Oxalá puideses quedar máis, Maggie.
Xa.
Alégrame que rematase este pesadelo.
Para todos.
Pero é hora de que volva á miña vida.
Estou a unha chamada
e terás de volta a Hayley nunha patada.
Non te metas en problemas.
Non prometo nada.
Hayley, vamos.
Mamá, es feliz en San Diego?
Que?
A que vén iso?
Que? Para o ano vou á uni. Podes contarmo.
Pois a verdade…
estraño Os Ánxeles.
As miñas amigas, os meus compañeiros…
Papá?
Si, a teu pai tamén.
Pero teño que traballar.
E Jack que?
Que pasa con Jack?
Non dixeches que tiñas que volver onda el.
As relacións a distancia son duras,
e as cousas con Jack están tensas.
Non o interpretes mal, cáeme ben, pero se cadra…
- Vale. - Non sei.
Esquéceo. Non é asunto meu.
Que?
Parece que non che gusta tanto.
Vale.
Parecías triste ao deixar a papá.
Engánome?
Estou algo triste,
pero…
Mamá, vin como estades xuntos.
É complicado.
Sempre foi complicado con teu pai.
Pero agora mesmo eu teño a vida en San Diego,
e teño que centrarme niso.
Enténdelo?
LETAL E ENCANTADORA CHAMA A AVOGADA LORNA!
Non, home.
- Así? - Mi ma.
Vale, esperade.
- Non saio. - Xa vou. Vale.
- Así non sae. - O panel é moi grande.
Cisco, colle ti o móbil. Tes o brazo máis longo.
Toma.
- Vale, mellor. - Si.
- Eu non… - Non.
Vale, que parvada. Eu non teño que saír.
- Grazas, Grace. - Dicide todos "pataca"!
- Pataca! - Pataca!
Vale, agora eu soa.
- Si. - Vale, veña.
Estou lista.
- Si. - Moi ben.
Así me gusta.
Que guapa. Si.
Vale, creo que xa está.
Imos cear uns tacos. Queredes vir?
Non, porque hoxe, por primeira vez en meses,
teño tempo a soas co meu marido, así que vou pasar.
- Normal. - Grace, vémonos mañá no spa?
Si, téñoo anotado na axenda.
- Xenial. - Vale.
Chao.
O spa?
Si, non me quedou outra.
Quere interrogarme. E é mellor acabar canto antes.
Polo menos é un bocado amargo cun baño de barro.
Ben visto.
Vala interrogar?
- Na sauna. - Moi ben.
Estou orgulloso.
E es moi fotoxénica.
Non cres que é demasiado?
É tarde para preguntalo.
Estou moi contenta por volver por fin a unha vida normal.
Iso espero.
Non, en serio.
O caso de Mickey foi unha apisoadora.
Sentín que nos distanciaba.
Asusteime un pouco.
Só un pouco.
Oe.
Prométeme que non volverá pasar.
Íache dicir o mesmo.
Temos que buscar a maneira de pasar tempo xuntos,
pase o que pase, aínda que teñas que ir a Palm Springs.
Para a próxima, vou vixiar contigo.
A que sería divertido?
Sabes que non foron unhas vacacións no deserto, non?
Fun traballar e alguén morreu.
Ai, si, iso foi moi tráxico.
Non será sempre fácil,
pero temos que recordar que somos un equipo
e que ningunha distracción pode apartarnos do máis importante:
pasar tempo de calidade co home que amo.
Agora volvo.
Atópase ben? Alégrome. Son Lorna Crane.
Se cadra sóolle do panel.
Chámeme. Grazas.
Que hai, Izzy?
Recolliches o coche do depósito?
Non sei que me dá que o volvas conducir.
Sam estivo morto no maleteiro.
Mandeino limpar, así que…
E fixeches un exorcismo? Porque…
Izzy, Gazarian quitoume abondo. Non renunciarei ao meu coche.
Pero estiven pensando e necesito un cambio.
Se cadra vendo a casa.
Iso parece razoable. Está marcada pola mafia armenia.
- Por non falar da DEA, do FBI, cárteles… - Non necesito unha lista.
- Cantas veces che entraron na casa? - Moi ben.
Espera.
Haller e asociados, un momento.
- Vas vir á oficina? - …exoneramos a Mickey Haller de…
A túa conferencia de prensa está por todo.
Non para de soar o teléfono.
Non sei, creo que vou conducir toda a tarde coma antigamente.
Vale, xefe.
Tes plans para cear?
Non, quedarei na casiña.
Intentarei facer unha receita de pasta.
Unha receita? Que está pasando?
O tempo no cárcere fixo que valorase a comida caseira.
O seguinte será unha cinta de correr.
Se vendes a casa, tes que dicir que mataron aí a Sam?
Desestimaron o caso, non está moi claro.
Ti cres?
Veña, vou colgar, Izzy.
COÑECÍN UNHA RAPAZA MEXICANA PARA TI.
Ola.
- Ola. - Ola.
É raro, pero es Mickey Haller, non si?
Si, son eu.
Como te chamas?
- Abaixo. - Que?
Abaixo, hostia!
FBI, alto!
Solta a arma!
Estades ben?
Séguenme?
Por precaución. Cremos que podería ser un obxectivo.
Un obxectivo?
Para quen?
Que cre?
Era un problema que os armenios querían eliminar.
- Precisan atención médica? - Non.
Non, estou ben.
- Estás ben? - Si.
A súa amiga salvoulle a vida, Haller.
Grazas.
De nada.
Grazas por protexerme.
É o noso traballo, aínda que non o crea. Cóidese, Haller.
Que acaba de pasar?
Como sabes facer iso?
Non sei.
O tipo observábate, meteu a man na chaqueta
e supoño que foi unha reacción instintiva.
Instintiva?
Quen es?
A verdade,
son túa irmá.
BASEADO NAS NOVELAS DE MICHAEL CONNELLY
Subtítulos: María Suárez Seijas